### Beslutning

Kristina Olsen, Jack Rasmussen, Curt Simonsen, Yngve Poulsen og Henrik Carlsen kunne tiltræde indstillingen i overensstemmelse med Magistratens anbefaling.

 Jack Olsen tog forbehold for procentdelen med henblik på en nærmere drøftelse i byrådsgruppen.

 Timmy Brandt var forhindret i at deltage i udvalgets behandling af sagen.

Forslag til administrationsgrundlag vedrørende anvendelse af planlovens bestemmelser om planlægning for almene boliger med henblik på en blandet boligsammensætning i [adresse].

### Resumé

Folketinget har den 26. februar 2015 (med ikrafttræden den 4. marts 2015) vedtaget en ændring af planloven, der har betydning for nybyggeri af almene boliger. Ændringerne af planloven giver kommunen mulighed for at fremme alsidigheden i boligsammensætningen gennem en mulighed for planlægning af almene boliger.

 Lovændringen giver byrådet mulighed for at fastsætte krav om, at op til 25 % af boligmassen skal være almene boliger, i forbindelse med lokalplanlægning for nye boligområder, herunder også for privatejede arealer.

 Såfremt lovændringens muligheder skal udnyttes, forudsætter det, at der i kommuneplanen er optaget retningslinjer om dette (indsættelse af en kommuneplanramme i kommuneplanen). Kravet kan opfyldes ved at ændre kommuneplanen ved et kommuneplantillæg enten i et generelt kommuneplantillæg eller i et kommuneplantillæg til en konkret lokalplan.

 På baggrund af kommuneplanens målsætning om at udvikle [adresse] som en mangfoldig by med en varieret sammensætning af boligtyper og ejerformer indstiller Teknik og Miljø, at de nye planlægningsmuligheder for almene boliger bringes i anvendelse. Teknik og Miljø indstiller samtidig, at byrådet godkender et administrationsgrundlag med retningslinjer for anvendelse af de nye planlægningsmuligheder.

### Indstilling

At 1) Byrådet vedtager principielt, at kommunen skal udnytte mulighederne i planloven om planlægning for almene boliger i forbindelse med planlægning af nye boligbebyggelser.

 At 2) Byrådet godkender forslag til administrationsgrundlag (bilag 1) vedrørende anvendelse af planlovens bestemmelser om planlægning for almene boliger.

### Sagens forløb

25-06-2015 Borgmesterens Afdeling
Fremsendes til Magistraten. Borgmesterens Afdeling har ingen bemærkninger til indstillingen.
 29-06-2015 Magistraten
Fremsendes til [adresse] med bemærkning, at Magistraten i mødet den 29. juni 2015 anbefaler, at byrådet tiltræder Magistratsafdelingen for Teknik og Miljøs indstilling af 10. juni 2015.

 Rådmand Ebbe Mortensen og rådmand Bo Jessen samt Kristina Olsen var forhindret i at deltage i sagens behandling.
 12-08-2015 [adresse]
Fremsendes til Teknisk Udvalg til behandling i henhold til beslutning i byrådets møde den 12. august 2015.
 17-08-2015 Teknisk Udvalg
Kristina Olsen, Jack Rasmussen, Curt Simonsen, Yngve Poulsen og Henrik Carlsen kunne tiltræde indstillingen i overensstemmelse med Magistratens anbefaling.

 Jack Olsen tog forbehold for procentdelen med henblik på en nærmere drøftelse i byrådsgruppen.

 Timmy Brandt var forhindret i at deltage i udvalgets behandling af sagen.
 26-08-2015 Aarhus Byråd
Sagens behandling blev udsat  i byrådets møde den 26. august 2015
 09-09-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 9. september 2015 har vedtaget Magistratens foranstående indstilling af 29. juni 2015.

 Venstre kunne ikke tiltræde den del, der handler om andelen på 25% til almene boliger.

 Liberal Alliance kunne ikke tiltræde indstillingen.